คือหนูกลับมาบ้านกลับคนเดียวแฟนไม่ได้มาด้วยทีแรกนึกว่าจะอยู่ได้นานกว่านี้เลยไม่ฉีด แต่ทนคิดถึงแฟนไม่ได้เลยอยู่ได้แค่เดือนเดียว ถ้าจะกลับมาฉีดอีกรอบสามารถฉีดได้เลยมั้ยคะ หนูไม่อยากรอประจำเดือนมาก่อนค่อยฉีด
สวัสดีค่ะ การใช้ยาคุมแบบฉีดคุมกำเนิดไม่ว่าจะเป็นแบบทุก 1 หรือ 3 เดือนนั้น ควรเริ่มฉีดภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฉีดเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฉีดยามีน้อยกว่า 1%ดังนั้นถ้าจะฉีดเลยสามารถทำได้ ไม่ต้องรอให้ประจำเดือนมา ก็คืออาจจะตรวจให้แน่ใจก่อนว่าไม่ตั้งครรภ์ จากนั้นจึงค่อยฉีด และรอให้ครบ 7 วันก่อนค่อยมีเพศสัมพันธ์ไม่ป้องกันได้ค่ะ และเพื่อให้ได้ผลต่อเนื่องควรกลับไปฉีดตามแพทย์นัดในครั้งถัดๆไป